
 5.5.2016
 BG
 Официален вестник на Европейския съюз
 L 120/4
 РЕГЛАМЕНТ (ЕС) 2016/691 НА КОМИСИЯТА
 от 4 май 2016 година
 за изменение на приложение II към Регламент (ЕО) No 1333/2008 на Европейския парламент и на Съвета по отношение на употребата на добавки в храните в казеинати за хранителни цели
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
 като има предвид, че:
 (1)
 В приложение II към Регламент (ЕО) No 1333/2008 се установява списък на Съюза на добавките, одобрени за употреба в храни, и условията за тяхната употреба.
 (2)
 Посоченият списък може да бъде актуализиран в съответствие с общата процедура, посочена в член 3, параграф 1 от Регламент (ЕО) No 1331/2008 на Европейския парламент и на Съвета (2), която може да бъде започната по инициатива на Комисията или при постъпване на заявление.
 (3)
 В Директива (ЕС) 2015/2203 на Европейския парламент и на Съвета (3) се съдържа списък на добавки в храните, които могат да бъдат използвани в казеинатите за хранителни цели. Посочената директива е преработен текст на Директива 83/417/ЕИО на Съвета (4) във връзка с определени лактопротеини (казеини и казеинати), предназначени за консумация от човека.
 (4)
 Директива (ЕС) 2015/2203 дава яснота по отношение на класификацията на някои вещества в казеинатите за хранителни цели, които се считат за добавки в храните. Разпоредбите относно добавките в храните в Директива (ЕС) 2015/2203 следва да бъдат отразени в приложение II към Регламент (ЕО) No 1333/2008.
 (5)
 Казеинатите за хранителни цели принадлежат към млечните продукти. Тази група обаче не е посочена в приложение II към Регламент (ЕО) No 1333/2008. Поради това следва да се създаде категория храни „Казеинати за хранителни цели“ и да се включат разрешените добавки в казеинатите за хранителни цели, със съответните условия на употреба.
 (6)
 Прехвърлянето ще осигури правна яснота и с него не се въвеждат нови употреби на добавките в храните. Разширяването на употребата на тези добавки представлява актуализация на списъка на Съюза, която няма вероятност да окаже въздействие върху човешкото здраве. Поради това не е необходимо да се изисква становището на Европейския орган по безопасност на храните.
 (7)
 Приложение II към Регламент (ЕО) No 1333/2008 следва да бъде съответно изменено.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 1333/2008 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 май 2016 година.
 За Комисията
 Председател
 Jean-Claude JUNCKER
 (1) ОВ L 354, 31.12.2008 г., стр. 16.
 (2) Регламент (ЕО) No 1331/2008 на Европейския парламент и на Съвета от 16 декември